BA คาดปี 61 พลิกมีกำไรแนะซื้อเป้า19 บาท ชู Upside 28%
BA คาดปี 61 พลิกมีกำไรแนะซื้อเป้า19 บาท ชู Upside 28%
12 มิ.ย. 2561

บล.เออีซี ระบุในบทวิเคราะห์วันนี้(12มิ.ย.) ว่า บริษัท การบินกรุงเทพ จำกัด (มหาชน) หรือ BA เพื่อสะท้อนเทรนด์การท่องเที่ยวทั่วโลกที่ยังโตแข็งแรง บวกกับ กลยุทธ์การตลาดที่เข้มข้นขึ้นไม่ว่าจะเป็นการเพิ่มเส้นทางใหม่และความถี่ในเส้นทางบินเดิม
อีกทั้งยังมีการเพิ่มสายการบินพันธมิตรทั้ง Code Share Agreement และ Interline Partner ส่งผลให้ปริมาณผู้โดยสารเติบโตสดใส ดังนั้นเราจึงคงประมาณการเดิม โดยคาดปี 2561 BA จะพลิกมีกำไรปกติ 1,226 ล้านบาท จากปี 2560 ที่ขาดทุนปกติ 800 ล้านบาท
เพื่อสะท้อนการเทิร์นอราวด์ของธุรกิจสายการบิน บวกกับ การเติบโตอย่างมั่นคงของธุรกิจสนามบินและธุรกิจที่เกี่ยวข้องกับสนามบิน อีกทั้งราคาหุ้นปัจจุบันมี Upside 28.4% จากมูลค่าพื้นฐานปี 2561 ที่ 19 บาท (อิงวิธี SOTP แบ่งเป็นมูลค่าจากธุรกิจสายการบิน 1.5 บาท, BDMS 13.0 บาท, SPF 1.8 บาท และสนามบินสมุยหลังจากที่ SPF หมดสัญญา Lease Hold 2.7 บาท) และคาดให้ Div. Yield ปีนี้ 3.2% จึงคงคำแนะนำ “ซื้อ”